சென்ற நிதியாண்டில், இந்தியாவின் பேஸ்புக் நிறுவனப் பிரிவு ரூ.123.5 கோடி வருமானம் பெற்றதாக அறிவிக்கப்பட்டுள்ளது. முந்தைய நிதி ஆண்டில் பெற்ற ரூ.97.6 கோடியைக் காட்டிலும் 27% கூடுதலாகச் சென்ற நிதி ஆண்டில் ஈட்டியுள்ளது. சராசரியாக, ஒரு பேஸ்புக் வாடிக்கையாளர் மூலம் பெற்ற வருமானம் ரூ.9 ஆகும். இந்த வகையில், இந்தியாவைக் காட்டிலும் அதிகமாக வாடிக்கையாளர்களைப் பெற்ற அமெரிக்காவில், வாடிக்கையாளர் ஒருவர் மூலம் பேஸ்புக் நிறுவனத்திற்கு ரூ.630 கிடைத்துள்ளது. எனவே, பேஸ்புக் நிறுவனத்திற்கு, இந்திய வாடிக்கையாளர்கள் அளித்துள்ள வருமானம் மிகவும் குறைவு என்றும், கவனத்தில் கொள்ள வேண்டியதல்ல என்றும் பலர் கருத்து தெரிவித்துள்ளனர். பன்னாட்டளவில், தன் விற்பனை மூலம் பேஸ்புக் நிறுவனம் பெற்றது (1250 கோடி டாலர்) ரூ.84,000 கோடி.